למידע על נגיף הזיקה>>
נגיף הזיקה מועבר על ידי עקיצת יתושים באיזורים טרופיים באסיה, אפריקה, ואמריקה הלטינית. הסיכון בהעברה משתנה והוא גבוה רק בזמן התפרצות. המחלה עצמה כמעט תמיד היא מחלה קלה, אבל הדבקה בזמן הריון עלולה לגרום לנזק לעובר.
ההמלצות הן:
לאשה בהריון ששהתה באיזורים טרופים בהם ישנה העברה של הנגיף מומלץ להיבדק לאחר יעוץ הכולל דיון במשמעות הבדיקה ומגבלותיה
לזוג המתכנן ילד – לא להיבדק אלא לחכות שלושה חודשים לאחר החזרה עד לכניסה להריון
לזוגות שלא מוכנים לחכות את שלושת החודשים ניתן לבצע בדיקה לאחר יעוץ וקבלת הסבר על המחלה ומגבלות הבדיקה
הבדיקה כוללת בדיקת נוגדנים בדם המאתרת הדבקה שאינה תמיד חדשה, ובדיקת PCR  בדם ובשתן המאתרת זיהום בנגיף שאירע לאחרונה
הרופא יחליט אם לשלוח בדיקות רק לאשה או גם לגבר
הבדיקה מבוצעת החל משבוע לאחר החזרה. אם יש או היו סימפטומים כגון חום ופריחה יש לקבוע תור כמה שיותר מהר על פי הזמינות.